प्रवीण युवा जरूर हैं, लेकिन राजनीति का सबक उन्हें विरासत में मिला है. उनके पिता पूर्वांचल में पिछड़े वर्ग के मशहूर नेता हैं जिन्होंने साल 2013 में निषाद पार्टी का गठन किया था. इसके पहले प्रवीण निषाद पार्टी के गोरखपुर लोकसभा चुनाव के लिए प्रभारी रहे थे और पार्टी के राष्ट्रीय प्रवक्ता भी थे. विधानसभा चुनाव में पूर्वांचल में कई सीटों पर निषाद पार्टी के प्रत्याशियों को 10 हजार से 30 हजार तक वोट मिले थे. निषाद पार्टी ने इस बार उप-चुनाव से पहले सपा के साथ गठजोड़ किया जिसके बाद सपा ने प्रवीण को अपना प्रत्याशी बनाया.